บาทเปิด 31.04/09 บาทต่อดอลลาร์ แนวโน้มแข็งค่า
เงินบาทเปิดตลาด 31.04/09 บาทต่อดอลลาร์ แนวโน้มแข็งค่า มีโอกาสหลุด 31.00 บาทต่อดอลลาร์ ขานรับตัวเลขส่งออกไทยหดตัวน้อยลง-จับตาตัวเลขเศรษฐกิจสหรัฐฯ
1 ก.ย. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้ที่ 31.04/09 จากช่วงเย็นวันที่ 31 ส.ค. 63 ที่ 31.14 บาท/ดอลลาร์ โดยเงินบาทมีแนวโน้มแข็งค่ามีโอกาสหลุด 31.00 บาท/ดอลลาร์ ให้แนวรับใหญ่ไว้ที่ 31.00 บาท/ดอลลาร์ มองกรอบเคลื่อนไหวระหว่างวันที่ระดับ 31.00-31.20 บาท/ดอลลาร์ หลังจากตัวเลขส่งออกของไทยที่ธนาคารแห่งประเทศไทย (ธปท.)แถลงออกมาหดตัวน้อยลง
ตลาดจับตาตัวเลขเศรษฐกิจสหรัฐฯ สัปดาห์นี้ ได้แก่ ดัชนีผู้จัดการฝ่ายจัดซื้อ (PMI) ภาคการผลิตขั้นสุดท้ายเดือนส.ค., ดัชนีภาคการผลิตเดือนส.ค.จากสถาบันจัดการด้านอุปทานของสหรัฐ (ISM) เป็นต้น